Apple vakili Telegram`ni “zararli dastur” deb atadi

Apple bosh huquqshunosi Bryus Syuell Kongressda Kaliforniyaning San-Bernardino shahrida otishma sodir etgan terrorchining iPhone smartfonidagi ma`lumotlarni ochish haqidagi ish ko`rib chiqilayotgan paytda Telegram messenjerini “zararli va umuman ochib kirish mumkin bo`lmagan dastur” deb atadi. Bu haqda “Lenta.ru” xabar bermoqda.
Syuell kongressmena Bob Gutlattning Apple  kompaniyasi Federal qidiruv boshqarmasining talabini bajargan taqdirda ham hukumat boshqa ma`lumotlarni ochish xizmatiga ham ehtiyoj sezishi haqidagi fikrini qo`llab-quvvatladi.  Shundan so`ng u Telegram dasturini istalgan smartfonga yuklab olish mumkinligi va uni ochishning umuman imkoni yo`qligini aytib o`tdi.
 “Bu terrorchilar qo`lidagi eng zararli dasturlardan biri. Apple kompaniyasi iPhone smartfonlarini buzib kirish imkonini beruvchi operasion tizim yaratsa, bu nafaqat terrorchilar, balki millionlab begunoh insonlar smartfonlari xavfsizligiga putur etkazadi”—dedi Syuell.